« Un istor a-vremañ eo "Fest ar pemoc'h", bet skrivet gant Tilly, un Tregeriad, er bloavezhioù 80. Skouerius eo eus ar gevredigezh, eus an darempredoù etre an dud hag o bugale. » Gant Goulc'han Kervella e vez kinniget deomp tremen un devezh e ti ur c'higer e Breizh Izel. A-lazh-korf e vez labouret gant ar c'higer hag e wreg. Gounid a reont mat o buhez. Naet ha renket mat e vez pep tra. Nemet ar mab. « Ar mab nemetañ ne fell ket dezhañ kenderc'hel war-lerc'h e dud. Evel ma vije renket e vuhez en a-raok. Sotonioù a ra evit sachañ evezh e dud. Ur vuhez diroll en deus, un tammig bihan: alkoolegezh, en em gannañ a ra, laeret en deus ur marc'h tan... Pa vez an dud oc'h ober un dra bennak, e vez ar mab oc'h ober traoù kontrol bep tro. Pa vez an dud gant an dijuni diouzh ar mintin, e vez ar mab o tont en-dro eus ar riboul. »